ᱯᱨᱚᱢᱳᱫᱽ ᱥᱟᱶᱚᱛ

ᱰᱨ. ᱯᱨᱚᱢᱳᱫᱽ ᱯᱟᱱᱰᱩᱨᱚᱝ ᱥᱟᱶᱚᱛ  (ᱡᱟᱱᱟᱢ ᱒᱔ ᱮᱯᱨᱤᱞ ᱑᱙᱗᱓) ᱫᱚ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱟᱨ ᱟᱭᱩᱨᱵᱮᱫᱽ ᱢᱮᱰᱤᱠᱟᱞ ᱵᱮᱯᱟᱨᱤ ᱠᱟᱱᱟᱭ, ᱱᱩᱭ ᱫᱚ ᱒᱐᱑᱙ ᱥᱟᱞ ᱠᱷᱚᱱ ᱜᱳᱣᱟ ᱨᱤᱱᱤᱡ ᱑᱑ ᱟᱹᱱᱤᱡ ᱟᱨ ᱱᱤᱛᱚᱜ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟᱭ ᱾ ᱩᱱᱤᱫᱚ ᱒᱐᱑᱒ ᱥᱟᱞ ᱠᱷᱚᱱ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱠᱷᱚᱱ ᱜᱳᱣᱟ ᱵᱤᱫᱷᱟᱱᱥᱚᱵᱷᱟ ᱨᱮ ᱥᱚᱸᱠᱣᱮᱞᱤᱢ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱩᱫᱩᱜ ᱥᱚᱫᱚᱨᱮ ᱠᱟᱹᱢᱤᱭᱟ ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱥᱟᱶᱚᱛ ᱟᱜ ᱡᱟᱱᱟᱢ ᱫᱚ ᱒᱔ ᱮᱯᱨᱤᱞ ᱑᱙᱗᱓ ᱥᱟᱞ ᱨᱮ ᱯᱟᱱᱰᱩᱨᱚᱝ ᱟᱨ ᱯᱚᱫᱽᱢᱤᱱᱤ ᱥᱟᱶᱚᱛ ᱟᱜ ᱚᱲᱟᱜ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤᱫᱚ ᱠᱚᱞᱦᱟᱯᱩᱨ ᱨᱮ ᱜᱚᱝᱜᱟ ᱮᱡᱩᱠᱮᱥᱚᱱ ᱥᱚᱥᱟᱭᱴᱤ ᱨᱮᱱᱟᱜ ᱟᱭᱩᱨᱵᱮᱫᱤᱠ ᱢᱮᱰᱤᱠᱟᱞ ᱠᱚᱞᱮᱡᱽ ᱠᱷᱚᱱ ᱟᱭᱩᱨᱵᱮᱫᱽ, ᱢᱮᱰᱤᱠᱟᱞ ᱟᱨ ᱥᱚᱨᱡᱚᱨᱤ ᱨᱮ ᱵᱮᱪᱞᱚᱨ ᱰᱤᱜᱽᱨᱤ ᱟᱨ ᱯᱩᱱᱮ ᱨᱮ ᱛᱤᱞᱚᱠ ᱢᱚᱦᱟᱨᱟᱥᱴᱨᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱢᱟᱥᱴᱚᱨ ᱚᱯᱷ ᱥᱚᱥᱟᱞ ᱣᱚᱨᱠ ᱨᱮ  ᱯᱚᱥᱴᱜᱨᱮᱡᱩᱮᱛ ᱰᱤᱜᱽᱨᱤ ᱧᱟᱢ ᱠᱮᱜᱼᱟᱭ ᱾

ᱨᱟᱡᱽᱟᱹᱨᱤ ᱠᱟᱹᱢᱤ
ᱥᱟᱶᱚᱛ ᱫᱚ ᱟᱡᱟᱜ ᱵᱟᱪᱷᱱᱟᱣ ᱠᱟᱹᱢᱤ ᱮᱛᱚᱦᱚᱵ ᱚᱱᱟ ᱚᱠᱛᱚ ᱩᱱᱤᱫᱚ ᱒᱐᱐᱘ ᱥᱟᱞ ᱨᱮ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱱᱟᱜ ᱴᱤᱠᱮᱴ ᱨᱮ ᱯᱟᱞᱮ ᱵᱟᱪᱷᱱᱟᱣ ᱴᱚᱴᱷᱟ ᱨᱮᱱᱟᱜ ᱡᱚᱜᱚ ᱵᱟᱪᱷᱱᱟᱣ ᱞᱟᱹᱲᱦᱟᱹᱭ ᱮᱱᱟ ᱟᱨ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱯᱨᱚᱛᱟᱯ ᱜᱳᱸᱥ ᱥᱟᱞᱟᱜ ᱮ ᱦᱟᱨᱟᱣ ᱮᱱᱟᱭ ᱾  ᱩᱱᱤᱫᱚ ᱒᱐᱑᱒ ᱥᱟᱞ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱥᱚᱸᱠᱣᱮᱞᱤᱢ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱞᱟᱹᱲᱦᱟᱹᱭ ᱞᱮᱱ ᱛᱟᱦᱮᱸᱫ ᱾ ᱩᱱᱤᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱯᱨᱚᱛᱟᱯ ᱯᱨᱚᱵᱷᱟᱠᱚᱨ ᱜᱳᱸᱥ ᱦᱟᱨᱟᱣ ᱠᱟᱛᱮ ᱑᱔,᱒᱕᱕ (᱖᱖.᱐᱒%) ᱵᱷᱚᱴ ᱛᱮ ᱵᱟᱪᱷᱱᱟᱣ ᱴᱚᱴᱷᱟ ᱡᱤᱛᱠᱟᱹᱨ ᱮᱱᱟᱭ ᱾ ᱩᱱᱤᱫᱚ ᱛᱤᱱᱟᱹᱜ ᱫᱤᱱ ᱞᱟᱹᱜᱤᱫ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱜᱳᱣᱟ ᱨᱤᱱᱤᱡ ᱞᱮᱠᱪᱟᱨᱟᱨ ᱞᱮᱠᱟᱛᱮ ᱦᱚᱸ ᱠᱟᱹᱢᱤ ᱟᱠᱟᱫᱟᱭ ᱾ ᱛᱟᱭᱚᱢ ᱛᱮ ᱒᱐᱑᱗ ᱥᱟᱞ ᱨᱮ ᱩᱱᱤ ᱟᱨᱦᱚᱸ ᱫᱚᱦᱲᱟ ᱵᱟᱪᱷᱱᱟᱣ ᱮᱱᱟᱭ ᱚᱱᱟ ᱵᱟᱪᱷᱱᱟᱣ ᱴᱚᱴᱷᱟ ᱠᱷᱚᱱ ᱜᱳᱣᱟ ᱵᱤᱫᱷᱟᱱᱥᱚᱵᱷᱟ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱤᱱᱤᱡ ᱫᱷᱚᱨᱢᱮᱥ ᱥᱟᱜᱽᱞᱟᱱᱤ ᱫᱚ ᱑᱐,᱐᱕᱘ (᱔᱓.᱐᱔%) ᱵᱷᱚᱴ ᱛᱮ ᱦᱟᱨᱟᱣ ᱮᱱᱟᱭ ᱾ ᱒᱒ ᱢᱟᱨᱪ ᱒᱐᱑᱗ ᱥᱟᱞ ᱨᱮ, ᱩᱱᱤ ᱜᱳᱣᱟ ᱵᱤᱫᱷᱟᱱᱥᱚᱵᱷᱟ ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱵᱟᱪᱷᱱᱟᱣ ᱮᱱᱟᱭ ᱾

ᱜᱳᱣᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ
ᱢᱚᱱᱚᱦᱚᱨ ᱯᱟᱨᱤᱠᱚᱨ ᱵᱚᱸᱜᱟ ᱛᱟᱞᱟ ᱭᱮᱱ ᱛᱟᱭᱚᱢ ᱜᱳᱣᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱟᱜ ᱢᱟᱹᱪᱤ ᱠᱷᱟᱞᱤ ᱞᱮᱱ ᱛᱟᱦᱮᱸᱫ ᱾ ᱛᱟᱭᱚᱢ ᱛᱮ ᱯᱨᱚᱢᱳᱫᱽ ᱥᱟᱶᱚᱛ ᱫᱚ ᱵᱤᱫᱷᱟᱱᱥᱚᱵᱷᱟ ᱦᱚᱛᱮᱛᱮ ᱵᱟᱪᱷᱱᱟᱣ ᱮᱱᱟᱭ ᱟᱨ ᱛᱟᱭᱚᱢ ᱛᱮ ᱩᱱᱤᱫᱚ ᱑᱙ ᱢᱟᱨᱪ ᱒᱐᱑᱙ ᱥᱟᱞ ᱨᱮ ᱜᱳᱣᱟ ᱨᱤᱱᱤᱡ ᱑᱓ ᱟᱹᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱞᱮᱠᱟᱛᱮ ᱠᱤᱨᱤᱭᱟᱹ ᱦᱟᱛᱟᱣ ᱠᱮᱜᱼᱟᱭ ᱾

ᱱᱤᱡᱮᱨᱟᱜ ᱡᱤᱭᱚᱱ
ᱥᱟᱶᱚᱛ ᱫᱚ ᱢᱟᱨᱟᱴᱷᱟ ᱡᱟᱹᱛᱤ ᱠᱟᱱᱟᱭ ᱾ ᱩᱱᱤᱭᱟᱜ ᱵᱟᱯᱞᱟ ᱫᱚ ᱥᱩᱞᱚᱠᱥᱚᱬᱟ ᱥᱟᱞᱟᱜ ᱦᱩᱭ ᱮᱱᱟ, ᱡᱟᱦᱟᱸ ᱫᱚ ᱵᱤᱪᱳᱞᱤᱢ ᱨᱤᱱᱤᱡ ᱥᱨᱤ ᱥᱟᱸᱛᱟᱫᱩᱨᱜᱟ ᱦᱟᱭᱟᱨ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱠᱮᱢᱤᱥᱴᱨᱤ ᱨᱤᱱᱤᱡ ᱢᱟᱪᱮᱛᱟᱹᱱᱤ ᱠᱟᱱᱟᱭ ᱾ ᱩᱱᱤᱫᱚ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱤᱱᱤᱡ ᱟᱹᱭᱩᱨᱤᱭᱟᱹ ᱦᱚᱸ ᱠᱟᱱᱟᱭ ᱟᱨ ᱱᱤᱛᱚᱜ ᱵᱤᱡᱮᱯᱤ ᱢᱟᱦᱤᱞᱟ ᱢᱚᱨᱪᱟ ᱨᱤᱱᱤᱡ ᱜᱳᱣᱟ ᱨᱤᱱᱤᱡ ᱯᱟᱨᱥᱮᱛ ᱠᱟᱱᱟᱭ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱠᱚᱧᱮ ᱜᱳᱣᱟ ᱦᱚᱱᱚᱛ ᱨᱤᱱ ᱦᱚᱲ
ᱛᱷᱚᱠ:ᱜᱳᱣᱟ ᱨᱤᱱ ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱡᱤᱣᱤᱫ ᱦᱚᱲ
ᱛᱷᱚᱠ:ᱜᱳᱣᱟ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ
ᱛᱷᱚᱠ:ᱵᱷᱟᱨᱚᱛᱤᱭᱚ ᱡᱚᱱᱛᱟ ᱯᱟᱨᱴᱤ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ